Brachystomellidae

Brachystomella

Brachystomellidae er en familie med seksbeinte leddyr som hører til ordenen spretthaler (Collembola). Familien omfatter ca. 130 arter.

Utseende 
Små (gjerne 0,7-1,5 mm), korte, kompakte spretthaler med korte antenner og bein. Antennene består av bare tre ledd. Øynenen består av 8-15 punktøyne hver som sitter litt spredt på siden av hodet, ikke samlet i et kompakt fasettøye. Kroppen er sylindrisk. Et særtrekk som ikke er synlig utenfra er munndelene: mandiblene mangler helt, mens maksillene er svært korte og kompakte.

Levevis 
I Norge er Brachystomella parvula særlig å finne på fuktige strandenger, men også på tørrere lokaliteter.

Utbredelse 
Den vanlige arten Brachystomella parvula har en kosmopolitisk utbredelse.

Systematisk inndeling  

 Hexapoda (seksbeinte leddyr)
 gjemtkjevinger (Entognatha)
 Spretthaler (Collembola)
 Underorden Arthropleona 
 Gruppe Poduromorpha
 Overfamilien Neanuroidea
 Familien Brachystomellidae Stach, 1949
 Slekten Brachystomella Ågren, 1903 – 75 arter, 6 i Europa. I Norge:
 Brachystomella parvula (Schäffer, 1896) – utbredt over hele verden
 Slekten Rapoportella Ellis & Bellinger, 1973 – 14 arter
 Slekten Setanodosa Salmon, 1942 – 12 arter

Kilder 
 Hopkin, S.P. 1997. Biology of the springtails (Insecta: Collembola).
 Checklist of the Collembola – Sjekkliste over verdens spretthaler
 Fauna Europaea, utbredelsesdatabase for europeiske dyr
 Weiner, W.M. og Najt, J. 2001. Species of Brachystomella (Collembola: Brachystomellidae) from the Neotropical Region. European Journal of Entomology 98: 387-413.

Eksterne lenker 
 
 Sjekkliste over artene, med bilder

Spretthaler